1in.am — Անօրինականություն չպետք է լինի, և եթե պետք է դրա համար գին վճարել, ապա պետք է վճարել, և մենք պետք է պատրաստ լինենք դրան, հայտարարել է ֆինանսների նախարար Ատոմ Ջանջուղազյանը՝ «Երևան Սիթիում» ստուգումների և կապիտալի արտահոսքի տեսքով հնարավոր ազդեցության մասին հարցերին ի պատասխան: Ֆինանսների նախարարը շոշափում է շատ կարևոր խնդիր, որ առկա է այս ամենում, և որը իրականում խնդրի խորքային հանգամանքներից է, քիչ ուշադրության արժանացող: